[pic] | EUROOPAN YHTEISÖJEN KOMISSIO | Bryssel 7.7.2009 KOM(2009) 354 lopullinen 2009/0094 (CNS) Ehdotus NEUVOSTON ASETUS asetuksesta (EY) N:o 1234/2007 (yhteisiä markkinajärjestelyjä koskeva asetus) poikkeamisesta voita ja rasvatonta maitojauhetta koskevien vuosien 2009 ja 2010 interventiojaksojen osalta PERUSTELUT Maitotuotemarkkinoiden tilanne on huonontunut merkittävästi viimeisten 12 kuukauden aikana. Elintarvikehinnat nousivat EU:ssa ja maailmanmarkkinoilla vuonna 2007 huippuunsa, mutta ne ovat vuoden 2008 puolivälin jälkeen ja vuonna 2009 laskeneet huomattavasti, millä on ollut vaikutusta maidontuottajien tuloihin. Meijereihin toimitetun maidon hinnat ovat laskeneet merkittävästi. Maailmanmarkkinahintojen romahdus johtuu lähinnä maailmanlaajuisen tuotannon lisääntymisestä mutta erityisesti maailmanlaajuisen kysynnän vähenemisestä rahoitus- ja talouskriisin vuoksi. Maailmanmarkkinahintojen laskulla on ollut suora vaikutus EU:n markkinahintoihin, jotka ovat alentuneet maitolitrasta maksetusta 30–40 sentistä EU:n turvaverkon tasolle eli noin 21 senttiin litralta. Tällä hintatasolla saadaan ehkä katettua muuttuvat tuotantokustannukset muttei tehottomammille maidontuottajille aiheutuvia kiinteitä kustannuksia eikä varsinkaan kokonaiskustannuksia, jotka liittyvät maanomistukseen, työvoimaan ja pääomaan. Vaikka maitokiintiötä on huimasti nousseiden elintarvikehintojen vuoksi korotettu 2 prosenttia vuonna 2008, EU:n maidontuotanto on laskenut 0,6 prosenttia kiintiövuonna 2008/2009, jolloin maidon kokonaistuotanto oli 4,2 prosenttia kokonaiskiintiön tason alapuolella. Komissio alkoi tammikuussa 2009 myöntää tukea voin yksityiselle varastoinnille ja otti maitotuotteiden vientituet uudelleen käyttöön. Lisäksi se on jatkanut tarjouskilpailumenettelyn kautta toteuttavia voin interventio-ostoja yli 30 000 tonnin enimmäisrajan ja rasvattoman maitojauheen interventio-ostoja yli 109 000 tonnin enimmäisrajan hinnoilla, jotka ovat hyvin lähellä vahvistettuja interventio-ostohintoja. Vientitukia on vahvistettu hyvin varovaisesti, jotta vältettäisiin maailmanmarkkinahintojen alittaminen. Interventioon ostetut määrät (25.6.2009 mennessä: voi 81 000 tonnia, rasvaton maitojauhe 203 000 tonnia) kuvastavat markkinoilla vallitsevaa vakavaa häiriötä, joka on jossain määrin kausittainen sikäli, että tuotanto on huipussaan kunkin vuoden ensimmäisellä puoliskolla. Intervention lopettaminen 31. elokuuta 2009, kuten yhteisiä markkinajärjestelyssä koskevassa asetuksessa säädetään, johtaa todennäköisesti siihen, että hinnat laskevat alle interventiotason, jolloin markkinoille syntyy vakavia häiriöitä, jotka vaikuttavat jo valmiiksi alhaisiin tuottajahintoihin. Tämän poikkeustilanteen vuoksi tarjouskilpailumenettelyllä toteutettavaa voin ja rasvattoman maitojauheen julkista interventiota olisi jatkettava kuluvan interventiojakson osalta 28. helmikuuta 2010 asti. Koska maitotuotemarkkinoiden odotettavissa olevan elpymisen ajankohdasta ei ole selvyyttä, komissio olisi valtuutettava jatkamaan myös vuosien 2010 ja 2011 interventiojaksoja, jos markkinatilanne sitä edellyttää, niin ikään tarjouskilpailumenettelyllä. Nämä toimenpiteet ovat osoitus luottamuksesta maitomarkkinoiden tulevaisuuteen. Keskipitkällä ja pitkällä aikavälillä onkin odotettavissa, että kysyntä elpyy, ja hintojen odotetaan normalisoituvan, kunhan taloudellinen asema ja rahoitustilanne paranee ja ostajien käyttäytyminen palaa ennalleen. 2009/0094 (CNS) Ehdotus NEUVOSTON ASETUS asetuksesta (EY) N:o 1234/2007 (yhteisiä markkinajärjestelyjä koskeva asetus) poikkeamisesta voita ja rasvatonta maitojauhetta koskevien vuosien 2009 ja 2010 interventiojaksojen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen[1], ottaa huomioon Euroopan parlamentin lausunnon[2], sekä katsoo seuraavaa: (1) Maitotuotteiden maailmanmarkkinahinnat ovat laskeneet merkittävästi maailmanlaajuisen tarjonnan lisäännyttyä ja kysynnän vähennyttyä rahoitus- ja talouskriisin vuoksi. Maitotuotteiden yhteisön markkinahinnat ovat laskeneet huomattavasti. Tämän vuoden alusta alkaen toteutettujen erilaisten markkinatoimenpiteiden ansiosta yhteisön hinnat ovat vakiintuneet tukihintojen tasolle. On välttämätöntä, että kyseisiä markkinatukitoimenpiteitä, erityisesti julkista interventiota, sovelletaan niin kauan kuin on tarpeen, jotta vältetään hintojen aleneminen entisestään sekä yhteisön markkinoiden häiriöt. (2) Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007[3] 11 artiklan e alakohdassa säädetään, että julkinen interventio on mahdollista voille ja rasvattomalle maitojauheelle 1 päivästä maaliskuuta 31 päivään elokuuta. (3) Ennustettavissa oleva markkinatilanne huomioon ottaen on tarpeen säätää voin ja rasvattoman maitojauheen julkisen intervention jatkamisesta 31 päivän elokuuta 2009 jälkeen, tarvittaessa 28 päivään helmikuuta 2010 asti. (4) Lisäksi, jos markkinahinnat näyttävät laskevan merkittävästi, ja jos tämän vuoksi markkinat häiriintyvät tai uhkaavat häiriintyä, komissio olisi valtuutettava jatkamaan voin ja rasvattoman maitojauheen interventiojaksoa 31 päivän elokuuta 2010 jälkeen, tarvittaessa 28 päivään helmikuuta 2011 asti, ON ANTANUT TÄMÄN ASETUKSEN: 1 artikla Poiketen siitä, mitä asetuksen (EY) N:o 1234/2007 11 artiklan e alakohdassa säädetään, vuoden 2009 jakso, jona voin ja rasvattoman maitojauheen interventio on mahdollista, päättyy 28 päivänä helmikuuta 2010. 2 artikla Poiketen siitä, mitä asetuksen (EY) N:o 1234/2007 11 artiklan e alakohdassa säädetään, komissio voi kyseisen asetuksen 195 artiklan 2 kohdassa tarkoitettua menettelyä noudattaen päättää jatkaa julkista interventiota tarjouskilpailumenettelyllä 31 päivän elokuuta 2010 jälkeen, tarvittaessa 28 päivään helmikuuta 2011 asti, jos maito- ja maitotuotealan hinnat näyttävät laskevan merkittävästi yhteisön markkinoilla, ja jos tämän vuoksi markkinat häiriintyvät tai uhkaavat häiriintyä. 3 artikla Komissio toteuttaa asetuksen (EY) N:o 1234/2007 195 artiklan 2 kohdassa tarkoitettua menettelyä noudattaen tarvittavat toimenpiteet tämän asetuksen täytäntöönpanemiseksi. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS | Fichefin/09/MS/dz Ares 143713 rev1 6.142.2009.1 | PÄIVÄYS: 11.6.2009 | 1. | BUDJETTIKOHTA: 05 02 12 02 05 02 12 04 | MÄÄRÄRAHAT: p.m. 16 980 747 € | 2. | OTSIKKO: Neuvoston asetus asetuksesta (EY) N:o 1234/2007 poikkeamisesta voin ja rasvattoman maitojauheen interventiojakson osalta. | 3. | OIKEUSPERUSTA: EY:n perustamissopimuksen 37 artikla. | 4. | TAVOITTEET: Säätää ennustettavissa oleva markkinatilanne ja markkinahintojen lasku huomioon ottaen voin ja rasvattoman maitojauheen julkisen intervention jatkamisesta 31 päivän elokuuta 2009 jälkeen, tarvittaessa 28 päivään helmikuuta 2010 asti. | 5. | VAIKUTUKSET TALOUSARVIOON | 12 KUUKAUDEN JAKSO (milj. euroa) | KULUVA VARAINHOITO-VUOSI 2009 (milj. euroa) | SEURAAVA VARAINHOITO-VUOSI 2010 (milj. euroa) | 5.0 | MENOT - EY:N TALOUSARVIOSTA (TUET/INTERVENTIOT) - KANSALLISISTA TALOUSARVIOISTA - MUUT | - | 9,2 | 5.1 | TULOT - EY:N OMAT VARAT (MAKSUT/TULLIT) - KANSALLISELLA TASOLLA | - | - | 2011 | 2012 | 2013 | 2014 | 5.0.1 | MENOARVIO | 13,5 | 4,2 | - | - | 5.1.1 | TULOARVIO | - | - | - | - | 5.2 | LASKUTAPA: Kustannukset, jotka liittyvät interventio-ostoja varten vahvistetun jakson jatkamiseen, perustuvat seuraavaan oletukseen: Kevään 2009 kulutusmallin sekä syyskuun 2009 ja tammikuun 2010 välisen odotettavissa olevan tuotantomallin perusteella on arvioitu, että interventioon ostetaan tällä jatketulla ajanjaksolla 50 000 tonnia rasvatonta maitojauhetta ja 31 000 tonnia voita. Lisäksi on oletettu, että tämä lisämäärä varastoidaan kahdeksi vuodeksi ja myydään sen jälkeen markkinoilla interventiohintaan. Teknisten kustannusten osalta on käytetty vuoden 2009 talousarviossa sovellettuja määriä. Näiden oletusten ja arvioiden perusteella voin kustannukset ovat arviolta 12,5 miljoonaa euroa varainhoitovuosina 2010–2012. Rasvattoman maitojauheen kokonaiskustannukset ovat 14,4 miljoonaa euroa samana ajanjaksona. | 6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ EI | 6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ EI | 6.2 | LISÄTALOUSARVION TARVE | KYLLÄ EI | 6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ EI | HUOMAUTUKSIA: | [1] EUVL C […], […], s. […]. [2] EUVL C […], […], s. […]. [3] EUVL L 299, 16.11.2007, s. 1.